### Beslutning

Godkendt.

For stemte A, B, C, F, O, V, [adresse] og Frit Borgerligt Fællesskab.

Stemte imod Ø.

Hverken for eller imod stemte ingen.

Afbud: Mia Kjeldsen, Kristian Larsen

### Sagsfremstilling

## Resume og sagens baggrund

Administrationen fremlægger Kommuneplantillæg nr. 19 og Forslag til Lokalplan nr. 604 for en energipark ved Gørlev på matriklerne 6ø, 12a og 12h [adresse], Gørlev. Sagen lægger op til Kommunalbestyrelsens beslutning om at godkende planforslagene med henblik på offentlig høring.

Kommunalbestyrelsen besluttede på møde den 18. september 2024 at igangsætte planlægningen for etablering af en energipark ved Gørlev. Det blev samtidig besluttet at afholde et borgermøde i planprocessen.

## Indstillinger

Direktøren indstiller at,

1. Forslag til Kommuneplantillæg nr. 19 godkendes til offentlig fremlæggelse i 8 uger (bilag 2).
2. Forslag til Lokalplan nr. 604 (bilag 3) med tilhørende miljørapport inkl. habitatkonsekvensvurdering (bilag 4), godkendes til offentlig fremlæggelse i 8 uger.
3. Administrationen bemyndiges til at foretage evt. redaktionelle rettelser til planforslagene inden offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Projektet tager afsæt i en idé om at etablere forskellige produktioner indenfor vedvarende energi og CO2-reduktion i et symbiotisk kredsløb:

* CO2-fangst og salg af CO2 til E-methanol
* Elektrolyse til brintproduktion
* Produktion af biogas
* Pyrolyse af restprodukter fra landbruget
* Produktion af el ved solceller
* Produktion af overskudsvarme til fx lokal fjernvarme

Projektområdet er i dag uplanlagt område i landzone og anvendes landbrugsmæssigt, se oversigtskort på bilag 1. Projektet forudsætter et tillæg til kommuneplanen og en lokalplan.

*Forslag til Kommuneplantillæg nr. 19 (Bilag 2)*Formålet med Kommuneplantillægget er at skabe et planmæssigt grundlag for at etablere en enerigpark der omfatter biogasanlæg, solcelleanlæg, pyrolyseanlæg til produktion af biokul fra organiske materialer, elektrolyseanlæg til produktion af elektricitet samt fangst og lagring af CO2. Derfor udlægges et nyt planområde i kommuneplanen, der fastlægger bestemmelser for den nærmere lokalplanlægning.

*Forslag til Lokalplan nr. 604 (Bilag 3)*Lokalplanens formål er at fastlægge rammer der gør det muligt at etablere tekniske anlæg i form af biogasanlæg, solcelleanlæg, pyrolyseanlæg, elektrolyseanlæg, CO2 fangst samt lignende tekniske anlæg og beslægtede aktiviteter indenfor vedvarende energiproduktion og CO2 reduktion. Lokalplanen fastlægger bestemmelser for maksimal højde på bygninger og tekniske anlæg. Fra terræn må bygninger ikke overstige 17 meter, tekniske anlæg må ikke overstige 19 meter og tanke til biogasanlæg må ikke overstige 30 meter. Skorstene, som er nødvendige for anlæggets produktion, må dog gives den højde som er nødvendig af hensyn til miljøforhold, dog max 60 m.

Lokalplanen sikrer en hensigtsmæssig indretning af lokalplanområdet under hensyntagen til naturen, landskabet og de omkringliggende boligejendomme. Planen indeholder bestemmelser for skærmende randbeplantning og afskærmende jordvolde.

*Miljørapport (Bilag 4).*I forbindelse med planlægning for energiparken, er der udarbejdet en Miljørapport for plangrundlaget jf. bilag 6. Miljøkonsekvensrapport (MKR) for det konkrete projekt vil blive udarbejdet efter detailplanlægning for planområdet. Habitatkonsekvensvurdering er inkluderet i Miljørapporten. I miljørapporten er behandlet emner som biologisk mangfoldighed, kulturhistoriske forhold, grundvand, spildevand, overfladevand og klimaforhold. Miljørapporten konkluderer overordnet, at ingen af disse forhold vil medføre en betydelig eller væsentlig påvirkning på omgivelserne.

**Visualiseringer (Bilag 5)**Den visuelle påvirkning af landskabet er blevet undersøgt i miljørapporten med visualiseringer af en sandsynlig realisering af et endeligt projekt. Visualiseringerne i miljørapporten konkluderer, at den visuelle betydning vil være begrænset ift. oplevelsen fra kysten og det kystnære landskab, baseret på den begrænsede synlighed. Samtidig konkluderer miljørapporten at hhv. landbrugslandskabet, højdedraget øst for [adresse] og den kulturhistoriske bevaringsværdi i form af kirkeomgiveler ([adresse]) ikke er sårbare over for visuelle påvirkninger.

*Borgerinddragelse*I forbindelse med den offentlige fremlæggelse er der planlagt et borgermøde om planforslagene, der afholdes torsdag den 2. oktober 2025 kl. 17 i [adresse].

*Administrationens anbefalinger*Administrationen anbefaler at Kommunalbestyrelsen godkender planforslagene og at de efterfølgende fremlægges i offentlig høring i 8 uger.

## Økonomiske konsekvenser

Ingen.

### Sagens forløb

07/08/2025 Teknik- og Miljøudvalget
Anbefales.
20/08/2025 Økonomiudvalget
Anbefales.

Afbud: Kristian Larsen